cyanic-selkie/wikianc huggingface dataset:
ইসলামি শিক্ষা ও গবেষণা ইনস্টিটিউট
B.Ed এবং M.Ed ডিগ্রী
আইআইইআর, ইসলামী বিশ্ববিদ্যালয় বিভিন্ন সাধারণ বিষয়ে বিএড (শিক্ষায় স্নাতক) এবং এম.এড (শিক্ষায় মাস্টার্স) অফার করে।
ডিপ্লোমা ডিগ্রী
ইসলামিক এডুকেশন অ্যান্ড রিসার্চ ইনস্টিটিউট (আইআইইআর) গবেষণা প্রচার করে, জার্নাল প্রকাশ করে এবং ছাত্র, শিক্ষক এবং অন্যান্য পেশাজীবীদের জন্য শিক্ষা, গ্রন্থাগার বিজ্ঞান, ইংরেজি, আরবি, চীনা, জাপানি ভাষার উপর অসংখ্য শর্ট সার্টিফিকেট কোর্স/প্রোগ্রাম/ডিপ্লোমা অফার করে। ইনস্টিটিউটের অধীনে একটি কনফুসিয়াস ক্লাসরুম প্রতিষ্ঠিত হয়েছে।
২০০০ গ্রীষ্মকালীন অলিম্পিকে ভারত
অস্ট্রেলিয়ার সিডনিতে আয়োজিত ২০০০ গ্রীষ্মকালীন অলিম্পিকে ভারত অংশ নিয়েছিল।
স্কয়ার হাসপাতাল
স্কয়ার হাসপাতাল বাংলাদেশের বেসরকারি পর্যায়ে স্বাস্থ্যসেবায় আন্তর্জাতিক মানের হাসপাতাল। সর্বোচ্চ পর্যায়ে সেবা পৌছে দেয়ার লক্ষ্যে বিপুল পরিমানে সরঞ্জাম এবং প্রযুক্তির উপর সেবা কার্যক্রম পরিচালনা করে আসছে। এটি বাংলাদেশে তিনটি হাই-প্রাইভেট প্রাইভেট হাসপাতালের মধ্যে অন্যতম। হাসপাতালের ব্যবস্থাপনা পরিচালক তপন চৌধুরী।
ইতিহাস
স্কয়ার হাসপাতাল বাংলাদেশের বেসরকারি পর্যায়ে স্বাস্থ্যসেবায় আন্তর্জাতিক মানের হাসপাতাল। সাধারণ এবং বিশেষায়িত সব ধরনের সুযোগ সুবিধা এখানে প্রদান করা হয়। স্কয়ার গ্রুপের চেয়ারম্যান স্যামসন এইচ চৌধুরীর হাত ধরে ২০০৬ সালের ১৬ ডিসেম্বর কার্যক্রম পরিচালনা করা শুরু করে। এখানে অভ্যন্তরীণ হেলিকপ্টার সার্ভিসেস, আইসিইউ সেবা সহ অ্যাম্বুলেন্স, আমেরিকান হাউজ কিপিং সিস্টেম, সার্বক্ষণিক ডিউটি ডাক্তার সহ সব ধরনের স্বাস্থ্য এবং বিলাসবহুল সেবার ব্যবস্থা রয়েছে। এই সেবা কার্যক্রমকে আরো ফলপ্রসূ করতে ইউএসএ, ইউকে সহ মধ্যপ্রাচ্যের উন্নতমানের হাসপাতালকে পরামর্শক হিসেবে বেছে নিয়েছে।
২০০৮ সালে বাংলাদেশে তত্ত্বাবধায়ক সরকারের সময় আটক থাকা অবস্থায় শেখ হাসিনা স্কয়ার হাসপাতালে চিকিৎসাধীন ছিলেন। জেনারেটর থেকে শব্দ দূষণের অপরাধে ১১ জানুয়ারি ২০১২ সালে পরিবেশ অধিদপ্তর স্কয়ার হাসপাতালকে জরিমানা করে। ২০১৫ সালে বিভিন্ন অনিয়মের কারণে স্কয়ার হাসপাতালকে জরিমানা করা হয়।
পরিষেবা
অত্যাধুনিক স্বাস্থ্যসেবা, উন্নত প্রযুক্তি, সার্বক্ষনিক ইর্মাজেন্সী সার্ভিস সমৃদ্ধ এই হাসপাতালটি  মূলত স্কয়ার গ্রুপের একটি প্রতিষ্ঠান। এই হাসপাতাল   AT SQUARE WE CARE এই শ্লোগানকে সামনে রেখে ২০০৬ সালের ১৬ ডিসেম্বর কার্যক্রম পরিচালনা করা শুরু করে। হাসপাতালটি সেন্ট্রাল এসি, লিফট এবং এলিভেটরযুক্ত।
জওহরলাল নেহেরু পদক
আন্তর্জাতিক পর্যায়ের জওহরলাল নেহেরু পদক ভারতের প্রথম প্রধানমন্ত্রী জওহরলাল নেহেরুর সম্মানে ভারতের সরকার কর্তৃক উপস্থাপিত আন্তর্জাতিক পুরস্কার।
ইতিহাস
পুরস্কারটি ১৯৬৫ সালে চালু করা হয়। ভারতীয় কাউন্সিল ফর কালচারাল রিলেশনস (আইসিসিআর) এটি পরিচালনা করে। বিশ্বের মানুষের মধ্যে আন্তর্জাতিক বোঝাপড়া, সদিচ্ছা এবং বন্ধুত্বের প্রসারে অসামান্য অবদানের জন্য এই পুরস্কার দেওয়া হয়, এই পুরস্কারের অর্থমূল্য ২৫ লাখ রুপি।
প্রাপক
নিম্নলিখিত মানুষ এই পুরস্কার পেয়েছেন। ১৯৮৬ সালে এবং ১৯৯৫ থেকে ২০০৩-এর মধ্যে কোন পুরস্কার প্রদান করা হয় নি; সর্বশেষ পুরস্কার ২০০৯ সালে দেয়া হয়েছিল।
জাদু সংখ্যা (পদার্থবিজ্ঞান)
right|thumb|429x429px|লেখচিত্রে সমস্থানিকের স্থিতিশীলতা পারমাণবিক পদার্থবিদ্যায় একটি জাদু সংখ্যা হল (হয় প্রোটন বা নিউট্রন) এমন একটি সংখ্যা যেখানে নিউক্লিয়াসের সমস্ত কক্ষ পূর্ণ থাকে। সাতটি প্রচলিত জাদু সংখ্যা হল ২,৮,২০, ২৮,৫০,৮২ এবং ১২৬ (ক্রম A018226  OEIS ). যে সকল পরমাণুর নিউক্লিয়াসে জাদু সংখ্যক নিউক্লিয়ন থেকে তাদের ক্ষেত্রে বন্ধন শক্তি খুব বেশি এবং তারা সহজে বিভাজিত হয় না। <sup class="noprint Inline-Template Template-Fact" style="white-space:nowrap;">[<span title="This claim needs references to reliable sources. (June 2015)">তথ্যসূত্র প্রয়োজন ]
লারিসা (প্রাকৃতিক উপগ্রহ)
লারিসা (ইংরেজি: Larissa) বা নেপচুন ৭ (ইংরেজি: Neptune VII) হল নেপচুনের পঞ্চম নিকটতম অভ্যন্তরীণ প্রাকৃতিক উপগ্রহ। এটির নামকরণ করা হয়েছে গ্রিক পুরাণে উল্লিখিত নিম্ফ লারিসার (পসেইডন অর্থাৎ রোমান পুরাণের নেপচুনের প্রেমিকা তথা গ্রিসের থেসালির লারিসা শহরের সমনামী নিম্ফ) নামানুসারে।
আবিষ্কার
হ্যারোল্ড জে. রিটসেমা, উইলিয়াম বি. হুবার্ড, ল্যারি এ. লেবফস্কি ও ডেভিড জে. থোলেন পৃথিবীর মাটি থেকে একটি আকস্মিক নাক্ষত্রিক অকাল্টেশন পর্যবেক্ষণের মাধ্যমে লারিসাকে আবিষ্কার করেন। ১৯৮১ সালের ২৪ মে এটির সাময়িক নামকরণ করা হয় এস/১৯৮১ এন ১ (ইংরেজি: S/1981 N 1)। ১৯৮৯ শালে ভয়েজার ২ ফ্লাইবাই অতিক্রমণের সময় এটি পুনরাবিষ্কৃত হয় এবং এটির কক্ষপথে এটিই যে একমাত্র বস্তু সে সম্বন্ধে বিজ্ঞানীরা নিশ্চিত হন। এরপর ১৯৮৯ সালের ২ অগস্ট এটির অতিরিক্ত নামকরণ করা হয় এস/১৯৮৯ এন ২ (ইংরেজি: S/1989 N 2)। স্টিফেন পি. সিনোট কর্তৃক এই ঘোষণায় “৫ দিনে তোলা ১০টি ছবি”র কথা উল্লেখ করা হয়েছিল, যা থেকে অনুমিত হয় এই পুনরাবিষ্কারের ঘটনাটি ঘটেছিল ২৮ জুলাইয়ের আগে। ১৯৯১ সালের ১৬ সেপ্টেম্বর উপগ্রহটির স্থায়ী নামকরণ করা হয়েছিল।
বৈশিষ্ট্য
নেপচুনের চতুর্থ বৃহত্তম উপগ্রহ লারিসা অনিয়তাকার (অ-গোলকাকৃতি) এবং আপাতদৃষ্টিতে বহু-সংখ্যক সংঘাত গহ্বরের দ্বারা পরিকীর্ণ। এই উপগ্রহে ভূতাত্ত্বিক বিবর্তনের কোনও লক্ষণ দেখা যায় না। সম্ভবত নেপচুনের আদি উপগ্রহগুলির ধ্বংসাবশেষের নুড়িগুলি পুনঃসৃজিত হয়ে এই উপগ্রহটিরও উদ্ভব ঘটিয়েছিল। উল্লেখ্য, ট্রাইটন নেপচুনের মাধ্যাকর্ষণের জালে আবদ্ধ হয়ে প্রাথমিকভাবে একটি উচ্চ উৎকেন্দ্রিকতা-সম্পন্ন কক্ষপথে স্থাপিত হয়ে প্রাকৃতিক উপগ্রহে পরিণত হওয়ার সময় উক্ত আদি উপগ্রহগুলির কক্ষপথ বিঘ্নিত হয় এবং সেগুলি চূর্ণবিচূর্ণ হয়ে যায় বলেই বিজ্ঞানীরা মনে করেন।
লারিসার কক্ষপথ প্রায় বৃত্তাকার। নেপচুনের সমলয় কক্ষপথ ব্যাসার্ধের অভ্যন্তরে অবস্থিত হওয়ার দরুন জোয়ার-সংক্রান্ত গতিহ্রাসের ফলে এটি ধীরে ধীরে পেঁচিয়ে পেঁচিয়ে ভিতরের দিকে ঢুকছে। বিজ্ঞানীরা অনুমান করেন, ভবিষ্যতে হয়তো নেপচুনের রচ সীমা পার হওয়ার সময় জোয়ার-সংক্রান্ত প্রসারণের ফলে গ্যালাটিয়ার সঙ্গে নেপচুনের সংঘর্ষ লাগবে এবং গ্যালাটিয়া চূর্ণবিচূর্ণ হয়ে একটি নতুন গ্রহীয় বলয় সৃষ্টি করবে।
অভিযান
কেবলমাত্র ভয়েজার ২ মহাকাশযানটিই লারিসায় পৌঁছেছে। প্রোবটি লারিসার আলোকচিত্র গ্রহণে সক্ষম হয়েছিল, যেগুলিতে দেখা গিয়েছিল উপগ্রহটির পৃষ্ঠভাগ সংঘাত গহ্বরে সমাকীর্ণ।
বিনোদ মেহরা
বিনোদ মেহরা বলিউড চলচ্চিত্র শিল্পের একজন অভিনেতা ছিলেন যিনি সত্তরের দশকে মোটামুটি জনপ্রিয় ছিলেন। তিনি ১৯৫০-এর দশকের শেষের দিকে শিশু অভিনেতা হিসেবে এবং ১৯৭১ সালে একজন পূর্ণবয়স্ক অভিনেতা হিসেবে অভিনয় শুরু করেন। তিনি ১৯৭০-এর দশক থেকে ১৯৯০-এর দশকে তার মৃত্যুর মধ্য দিয়ে ১৯৯০ সালে ৪৫ বছর বয়সে মোট ১০০টি চলচ্চিত্রে অভিনয় করেন। তিনি প্রযোজক এবং পরিচালকও ছিলেন, তার মৃত্যুর ৩ বছর পর মুক্তি পেয়েছিলো 'গুরুদেব' নামের একটি চলচ্চিত্র।
ব্যক্তিগত জীবন এবং পরিবার
বিনোদ মোট তিনবার বিয়ে করেন, প্রথমবার তার মা তাকে মীনা ব্রোচা নামের এক মেয়ের সঙ্গে বিয়ে দেন কিন্তু বিনোদ তার বান্ধবী অভিনেত্রী বিন্দিয়া গোস্বামীকে বিয়ে করে ফেললে মীনা তাকে তালাক দেন। বিন্দিয়া পরিচালক জে পি দত্ত এর সঙ্গে প্রেম করা শুরু করলে বিনোদ তাকে তালাক দেন।
বিনোদ তার আরেক বান্ধবী অভিনেত্রী রেখার সঙ্গে প্রেম করা শুরু করেন এবং পরে বিয়ে করেন বলে জানা যায় যদিও এটার সত্যতা আজ অবধি জানা যায়নি এবং রেখা কখনো বলেননি যে বিনোদ তার স্বামী।
১৯৮৮ সালে বিনোদ কিরণ নামের এক মধ্যবিত্ত মেয়েকে বিয়ে করেন এবং এক পুত্র-কন্যা জন্ম দেন, ১৯৯০ সালে বিনোদ হৃদরোগে মারা গেলে বাচ্চা দুটো তখনো শিশুই ছিলো।
নিউজিল্যান্ড ফুটবল
এই সংস্থাটি নিউজিল্যান্ডের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে নিউজিল্যান্ড ফুটবল চ্যাম্পিয়নশিপ, জাতীয় নারী লীগ এবং চ্যাথাম কাপের মতো প্রতিযোগিতার সকল কার্যক্রম পরিচালনা করে। বর্তমানে নিউজিল্যান্ড ফুটবলের সভাপতির দায়িত্ব পালন করছেন জোহানা উড এবং সাধারণ সম্পাদকের দায়িত্ব পালন করছেন অ্যান্ড্রু প্রাগনেল।
আবদুর রাজ্জাক (অধ্যাপক)
আব্দুর রাজ্জাক (১৯১৪ - ২৮ নভেম্বর, ১৯৯৯) বাংলাদেশের একজন বিশিষ্ট শিক্ষাবিদ এবং বুদ্ধিজীবী । ১৯৭৩ সালের প্রথমদিকে ভারতের দিল্লি বিশ্ববিদ্যালয় তাকে পিএইচডি প্রদান করে। ১৯৭৫ সালে বাংলাদেশ সরকার তাকে জাতীয় অধ্যাপক হিসেবে মনোনীত করে।
তার জ্ঞানের পরিধি বিস্তৃত ছিল বিশেষত প্রাচ্যতত্ত্ব, ইতিহাস ও রাজনীতিতে। তিনি 'শিক্ষকদের শিক্ষক' হিসেবে অভিহিত হতেন। তার অনুগামীদের মধ্যে শুধু বুদ্ধিজীবী নয়, শেখ মুজিবুর রহমান সহ অনেক রাজনৈতিক নেতাও ছিলেন ।
প্রাথমিক জীবন
রাজ্জাক ১৯১৪ সালে ঢাকার নবাবগঞ্জ উপজেলার পাড়াগ্রামে তাঁর মাতুলালয়ে জন্মগ্রহণ করেন। তার বাবা আব্দুল আলি একজন পুলিশ অফিসার ছিলেন। তার পৈত্রিক নিবাস ছিলো ঢাকা জেলার কেরাণীগঞ্জ থানার আলীনগর গ্রামে। উনার শৈশব কাল কলাতিয়াতেই কেটেছে। শৈশবের লেখাপড়ার হাতে খড়িও কলাতিয়া স্কুলে। বেশ ক’বছর কলাতিয়ায় তার শৈশব কাটলেও পরবর্তীতে তারা স্বপরিবরে ঢাকায় স্থানন্তরিত হন। ঢাকার মুসলিম সরকারি উচ্চ বিদ্যালয় থেকে মাধ্যমিক এবং ঢাকা কলেজ থেকে উচ্চ-মাধ্যমিক পাস করেন। ১৯৩১ সালে তিনি ঢাকা বিশ্ববিদ্যালয়ের রাজনৈতিক অর্থনীতি বিভাগে ভর্তি হন। ১৯৩৬ সালে তিনি প্রথম শ্রেণিতে স্নাতকোত্তর পাস করেন। তিনি লন্ডন স্কুল অফ ইকোনমিক্সে অধ্যাপক হ্যারল্ড লাস্কির অধীনে পিএইচডি করার জন্যে লন্ডন গমন করেন; তবে লাস্কি পরলোকগমন করায় তার থিসিস মূল্যায়ন করার মতো কেউ নেই এই বিবেচনায় তিনি থিসিস জমা না-দিয়েই (অর্থাৎ কোনো ডিগ্রি ছাড়াই) দেশে প্রত্যাবর্তন করেন ।
কর্মজীবন
১৯৩৬ সালে তিনি ঢাকা বিশ্ববিদ্যালয়ের রাজনৈতিক-অর্থনীতি বিভাগে প্রভাষক হিসেবে যোগ দেন। পরবর্তীতে এ বিভাগ থেকে অর্থনীতি এবং রাষ্ট্রবিজ্ঞান দুটি পৃথক বিভাগ প্রতিষ্ঠিত হলে তিনি রাষ্ট্রবিজ্ঞান বিভাগে যোগ দেন। পদোন্নতির আবেদন করতেন না বিধায় তিনি দীর্ঘকাল জ্যৈষ্ঠ প্রভাষক হিসেবে কর্মরত ছিলেন। ১৯৭৫ সালে বাংলাদেশ সরকার তাকে জাতীয় অধ্যাপক হিসেবে নিয়োগ দিলে তিনি ঢাকা বিশ্ববিদ্যালয় থেকে অবসর নেন।
প্রকাশিত গ্রন্থ
কন্যাকুমারী তার একটি বিখ্যাত উপন্যাস thumb|আব্দুর রাজ্জাক (বায়ে) এবং [[আহমদ ছফা (ডানে)]]
প্রফেসর আব্দুর রাজ্জাক অল্প কিছু প্রবন্ধ ছাড়া কিছুই রচনা না করলেও তার অসাধারণ জ্ঞান ও প্রজ্ঞার কারণে কিংবদন্তির খ্যাতি অর্জন করেন। আহমদ ছফা তাকে নিয়ে যদ্যপি আমার গুরু নামে একটি বই রচনা করেছেন। এছাড়া সরদার ফজলুল করিম তার সাথে আলাপচারিতার ওপর ভিত্তি করে একটি বই লিখেছেন ঢাকা বিশ্ববিদ্যালয় ও পূর্ববঙ্গীয় সমাজঃ অধ্যাপক আব্দুর রাজ্জাকের আলাপচারিতা।
মোরাদাবাদ লোকসভা কেন্দ্র
মোরাদাবাদ লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর মোরাদাবাদ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও  তফসিলী জাতিদের জন্য সংরক্ষিত নয়।
মোরাদাবাদ লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন সমাজবাদী পার্টি-এর শ্রী এস টি হাসান।
মাকড়শা হুড়হুড়ি
মাকড়শা হুড়হুড়ি (বৈজ্ঞানিক নাম: Cleome hassleriana) (spider flower বা spider plant), হচ্ছে Cleomaceae পরিবারের Cleome গণের একটি সপুষ্পক উদ্ভিদের নাম। এরা দক্ষিণ আমেরিকার আর্জেন্টিনা, প্যারাগুয়ে, উরুগুয়ে এবং দক্ষিণপূর্ব ব্রাজিলের স্থানীয় প্রজাতি। এটি বর্ষজীবী গুল্মজাতীয় উদ্ভিদ। এদের উচ্চতা ১৫০ সেমি পর্যন্ত উচ্চতার হতে পারে।
রাজ ভাদগামা
রাজ ভাদগামা ভারতের মুম্বাইয়ের একজন আল্ট্রাম্যারাথন দৌড়বিদ
কর্মজীবন
ভাদগামা 10,000 km দৌড়ে ভারত জুড়ে ১০০০০ কিমি ভারথন দৌড়ানোর সিদ্ধান্ত নিয়েছিলেন ২০১৪ সালে ভারত জুড়ে ১৬৫ দিনে তিনি ব্যাডওয়াটার আল্ট্রাম্যারাথনেও শেষ পর্যন্ত দৌড়েছেন, 135 mi সময় নিয়েছিলেন ৪৪ ঘন্টা ৩৭ মিনিট ৩৯ সেকেন্ডে
রকেট্রি: দ্য নম্বি ইফেক্ট
রকেট্রি: দ্য নম্বি ইফেক্ট হল ২০২২ সালে মুক্তিপ্রাপ্ত তামিল ভাষার চলচ্চিত্র, চলচ্চিত্রটির পরিচালক হলেন মাধবন, যিনি একই সঙ্গে চলচ্চিত্রটি তার স্ত্রী সারিতাকে নিয়ে প্রযোজনা করেছেন এবং মুখ্য চরিত্রে অভিনয় করেছেন এটি তার পরিচালনা করা প্রথম চলচ্চিত্র, তার সঙ্গে অভিনয় করেছেন সিমরান। মাধবন নাম্বি নারায়ণনরে চরিত্রে অভিনয় করেছেন।
চলচ্চিত্রটির কাহিনী নাম্বি নারায়ণনের জীবন নিয়ে যিনি একজন ভারতীয় বিজ্ঞানী ছিলেন এবং ভারতীয় মহাকাশ গবেষণা সংস্থার হয়ে কাজ করছিলেন যার বিরুদ্ধে ভারত সরকার অভিযোগ তুলেছিলো যে, তিনি নাকি ভারত সরকারের গোপন তথ্য বিদেশে পাচার করছেন।
চলচ্চিত্রটি তামিল ভাষা ছাড়াও হিন্দি এবং ইংরেজি ভাষাতেও একই সঙ্গে নির্মিত হয়েছে।
বর্ডার (১৯৯৭-এর চলচ্চিত্র)
বর্ডার হলো জে. পি. দত্ত দ্বারা পরিচালিত, প্রযোজনা এবং রচিত একটি ১৯৯৭ সালের ভারতীয় হিন্দি ভাষার মহাকাব্যিক যুদ্ধের চলচ্চিত্র। ভারত-পাকিস্তান যুদ্ধের সময় নির্ধারিত, এটি ১৯৭১ সালে লঙ্গেওয়ালার লড়াইয়ের সময় ঘটে যাওয়া বাস্তব জীবনের ঘটনাগুলোর অবলম্বনে তৈরি। চলচ্চিত্রটিতে সানি দেওল, জ্যাকি শ্রফ, সুনীল শেঠি, অক্ষয় খান্না, সুদেশ বেরি, পুনীত ইসার এবং কুলভূষণ খারবান্দার একটি দল অভিনয় করেছেন৷ তাবু, রাখী, পূজা ভাট এবং শর্বাণী মুখোপাধ্যায় সহ বিভিন্ন অভিনেত্রী পার্শ্ব চরিত্রে অভিনয় করেছেন।
ছবিটি বিভিন্ন পুরস্কারের অনুষ্ঠানে বেশ কিছু পুরস্কার জিতেছে। এটি ৪৩ তম ফিল্মফেয়ার পুরস্কারে ১১টি মনোনয়ন পায়, যার মধ্যে সেরা চলচ্চিত্র, সানি দেওলের জন্য সেরা অভিনেতা, সুনীল শেঠি এবং অক্ষয় খান্নার জন্য সেরা পার্শ্ব অভিনেতা এবং রাখির জন্য সেরা পার্শ্ব অভিনেত্রী, অক্ষয় খান্নার জন্য সেরা পুরুষ আত্মপ্রকাশ সহ চারটি জিতেছে। এটি তিনটি জাতীয় চলচ্চিত্র পুরস্কারও জিতেছে: জাতীয় সংহতির জন্য শ্রেষ্ঠ চলচ্চিত্র, জাভেদ আখতারের জন্য শ্রেষ্ঠ গীতিকার এবং হরিহরনের জন্য শ্রেষ্ঠ প্লেব্যাক গায়ক (পুরুষ)।
পটভূমি
১৯৭১ সালের ভারত-পাকিস্তান যুদ্ধ ঘোষণার আগে ছবিটির সূচনা হয়। একটি ফরোয়ার্ড অপারেটিং এয়ারবেসে, ভারতীয় বিমান বাহিনীর উইং কমান্ডার আনন্দ "অ্যান্ডি" বাজওয়া (জ্যাকি শ্রফ) এবং তার বিমান বাহিনীর উইংম্যানরা শীঘ্রই রাজস্থানের একটি অজানা বিমানঘাঁটিতে যাত্রা করে। সেখানে একবার তাকে তার ঊর্ধ্বতন কর্মকর্তারা জানান যে তাকে ও তার স্কোয়াড্রনকে জয়সালমির সেক্টরে নিযুক্ত করা হয়েছে এবং ভারতীয় সেনাবাহিনীকে সাহায্য করার জন্য হকার হান্টার গ্রাউন্ড অ্যাটাক প্লেন চালাতে হবে। তিনি শীঘ্রই তার ব্রাদার ইন আর্মস আর্মি মেজর কুলদীপ সিং চাঁদপুরীর (সানি দেওল) সাথে যোগ দেন যখন তারা একটি কুরিয়ার ফ্লাইটে দেখা করেন এবং পূর্ব পাকিস্তানের সংঘাতের আলোকে পশ্চিম ফ্রন্ট খোলার সম্ভাবনা সম্পর্কে কথা বলেন। কুলদীপ ২৩তম ব্যাটালিয়ন পাঞ্জাব রেজিমেন্টের (১২০ জন সৈন্যের সমন্বয়ে গঠিত) একটি কোম্পানির কমান্ড গ্রহণ করেন, লংগওয়ালার সামরিক পোস্টে হালকা প্রতিরক্ষার দায়িত্ব দেওয়া নিয়ে তর্ক করেন। তিনি তার সেকেন্ড-ইন-কমান্ড সেকেন্ড লেফটেন্যান্ট ধরমবীর সিং ভান (অক্ষয় খান্না) (যিনি ১৯৬৫ সালের ভারত-পাকিস্তান যুদ্ধের একজন প্রবীণ সৈনিকের ছেলে যিনি সেই যুদ্ধের সময় নিহত হন) এবং কোম্পানি জেসিও নায়েব সুবেদার মথুরা দাসের (সুদেশ বেরি) সাথে দেখা করেন) কোম্পানিটি রাজস্থানের মরুভূমিতে একটি দূরবর্তী আউটপোস্টে চলে যায় এবং প্রাথমিক বর্ডার সিকিউরিটি ফোর্স (বিএসএফ) পোস্ট প্রসারিত করতে শুরু করে এবং পাকিস্তানের সাথে আন্তর্জাতিক সীমান্ত পর্যন্ত এলাকা পর্যবেক্ষণ করে। তারা বিএসএফ সহকারী কমান্ড্যান্ট ভৈরব সিং রাঠোড়ের কোম্পানি কমান্ডারের (সুনীল শেঠি) সাথে দেখা করে, একজন গভীর দেশপ্রেমিক ব্যক্তি যিনি মরুভূমির প্রতি তার ভালবাসা প্রকাশ করেন।
একটি রাতের টহল চলাকালীন, কুলদীপ, ধর্মবীর ও ভৈরব স্থানীয়দের একটি সন্দেহভাজন দলকে দেখতে পান যারা বিদ্রোহী হয়ে ওঠে, কোম্পানির পরিচয় পাকিস্তানি সামরিক বাহিনীকে জানিয়েছিল। কুলদীপ ও ভৈরব একজন বিদ্রোহী ব্যতীত সবাইকে হত্যা করতে সক্ষম হন, কিন্তু ধর্মবীর বেঁচে থাকা বিদ্রোহীকে গুলি করতে ইতস্তত করেন কারণ তিনি যুদ্ধে কাউকে হত্যা করেননি। কুলদীপ তাকে কঠোরভাবে উপহাস করে ও বিদ্রোহীকে নিজেই গুলি করে, ধর্মবীরকে বমি করতে প্ররোচিত করে। মানসিক অবসাদগ্রস্ত ধর্মবীরকে ভৈরবকে সান্ত্বনা দেয় এবং দুজন নিজেদের ব্যক্তিগত জীবনের কথা মনে করতে থাকে। ধর্মবীর বর্ণনা করে কীভাবে তিনি তার বাগদত্তা কমলার (পূজা ভাট) সাথে দেখা করেছিলো, তার নিজ গ্রামের একজন প্রাণবন্ত মেয়ে যার জন্য তিনি প্রেমে পড়েছিলো এবং কীভাবে তিনি কমলার সাথে তার বাগদানের দিন তার সংঘবদ্ধতার আদেশ পেয়েছিলেন। ভৈরব তার বিয়ের রাত, তার কনে ফুল কানওয়ারের (শর্বাণী মুখার্জি) এর সাথে তার প্রথম রাতের কথা বর্ণনা করেছেন, যখন তাকে আবার পোস্টে ডাকা হয়েছিল এবং কীভাবে তিনি অশ্রুসিক্ত বিদায় জানান।
ইউনিটটিতে উল্লেখযোগ্য ব্যক্তিত্ব সুবেদার রতন সিং (পুনীত ইসার) যোগ দেন যিনি একটি অ্যান্টি-আরমার ইউনিট হিসাবে কাজ করার জন্য দুটি ১০৬ মিমি জিপ-মাউন্ট করা আরসিএল বন্দুক সরবরাহ করেছেন। অবশেষে, কোম্পানির ওয়্যারলেস অপারেটর কাছাকাছি একটি এলাকা থেকে তথ্য প্রেরণ করা একটি গুপ্তচরকে তুলে নেয় এবং ধর্মবীর তদন্ত করতে বের হয়। সে গুপ্তচরকে অতর্কিতভাবে আক্রমণ করে করে হত্যা করে, তার লাশ পোস্টে ফিরিয়ে এনে প্রমাণ করে যে সে তার হত্যার ভয় কাটিয়ে উঠেছে। ইউনিটটি পাকিস্তানি সামরিক বাহিনীর জন্য অপেক্ষা করার জন্য থেমে যায় কারণ তারা রেডিওতে সাম্প্রতিল ঘটনাগুলো উপর নজর রাখে। পাকিস্তান পশ্চিমা ফ্রন্ট খোলার চেষ্টা করলে আক্রমণের প্রস্তুতি নিয়ে ভারতীয় সেনাবাহিনী কাছাকাছি অবস্থানে বাহিনী নিয়ে যেতে শুরু করে। এটি উত্তপ্ত এবং জনশূন্য মরুভূমিতে দীর্ঘ অপেক্ষায় ক্লান্ত পুরুষদের জন্য শীঘ্রই আসন্ন পদক্ষেপের আশা দেয়। পুরুষরা বাড়ি থেকে খবর সহ চিঠি পায় এবং নিজেদের মধ্যে কথা বলে যারা তারা দেশের সেবা করার জন্য রেখে গেছে, এবং দাসকে তার স্ত্রী (যিনি ক্যান্সারে আক্রান্ত) এবং সন্তানদের সাথে দেখা করার জন্য ছুটি মঞ্জুর করে।
১৯৭১ সালের ৩ ডিসেম্বর সন্ধ্যায়, ইউনিটটি খবর পায় যে পাকিস্তান বিমান বাহিনী একাধিক ভারতীয় বিমানঘাঁটিতে বোমাবর্ষণ করেছে ও সেই যুদ্ধটি আনুষ্ঠানিকভাবে ভারতীয় প্রধানমন্ত্রী ইন্দিরা গান্ধী কর্তৃক ঘোষণা করা হয়েছে। ধর্মবীর ও পাঁচজন সৈন্যকে একটি বিভাগে সীমান্তে টহল দেওয়ার জন্য পাঠানো হয় যখন ভৈরব এবং তার লোকদের বেসামরিক হতাহতের ঘটনা এড়াতে কাছাকাছি গ্রামগুলো শত্রুমুক্ত করার দায়িত্ব দেওয়া হয়। পরের দিন পাকিস্তানি আর্টিলারি ব্যাটারি পোস্ট শেলিং করতে শুরু করে কাছাকাছি একটি গ্রামে গোলাবর্ষণ শুরু করে, এবং কুলদীপ প্রচণ্ড গোলাবর্ষণের ফলে উচ্ছেদে যোগ দেয়। এদিকে, ধর্মবীর এবং তার টহল স্পট পাকিস্তানি ট্যাঙ্ক (চীনা টাইপ ৫৯) এবং পদাতিক (কুখ্যাত লাহোর ঠগ গুলাম দস্তগীরের নেতৃত্বে, যাকে আক্রমণের নেতৃত্ব দেওয়ার জন্য পাকিস্তানি সামরিক বাহিনী ভাড়া করেছিল) সীমান্ত অতিক্রম করে ভারতে প্রবেশ করে। আগত আক্রমণের আগমনকে ঢেকে রাখার জন্য গোলাগুলির আক্রমণগুলো কেবলমাত্র একটি দৃষ্টি সরিয়ে নেওয়ার উদ্দেশ্যে ছিল বলে অনুমান করে, ধর্মবীর এটি কুলদীপকে জানান, যিনি তাকে এবং তার টহলকে তাদের জড়িত না করে গোপনে ট্যাঙ্কগুলো অনুসরণ করার নির্দেশ দেন। অবশেষে, দাস ফিরে আসে এবং মানুষদের ত্যাগ করার জন্য ক্ষমা চায়, প্রতিশ্রুতি দেয় যে যুদ্ধ শেষ হওয়ার পরে সে তার পরিবারের কাছে ফিরে আসবে, এবং কুলদীপ আনন্দের সাথে তাকে একটি অ্যান্টি-ট্যাঙ্ক বন্দুকের জিপে বরাদ্দ করে।
কুলদীপ এয়ার সাপোর্টের জন্য বেতারে যোগাযোগ করে এবং বাজওয়ার সাথে কথা বলে, যিনি দুঃখের সাথে তাকে বলেন যে সেখানে কোন এয়ার সাপোর্ট থাকতে পারে না কারণ তার ঘাঁটিতে শুধুমাত্র হকার হান্টার গ্রাউন্ড প্লেন রয়েছে, যা রাতের যুদ্ধের জন্য ব্যবহার করা যাবে না। তার ক্ষমাপ্রার্থনা প্রকাশ করে, বাজওয়া কুলদীপকে যতক্ষণ সম্ভব পোস্টটি রক্ষা করতে বলেন এবং আলোর প্রথম স্ট্রোকে তিনি এবং তার পাইলটরা যুদ্ধক্ষেত্রে থাকবেন। হতাশার মধ্যে, কুলদীপ তার সিওকে রেডিও করে এবং তার অক্ষম অবস্থান ব্যাখ্যা করে। তাকে হয় তার পদ ধরে রাখার বা পিছু হটানোর বিকল্প দেওয়া হয়। কুলদীপ পোস্টের প্রতিরক্ষায় থাকার সিদ্ধান্ত নেয় এবং কোম্পানীকে পোস্ট ত্যাগ করতে বা না করার সিদ্ধান্ত দেয় এবং তারা সবাই তার সাথে থাকার এবং পাকিস্তানি সৈন্যদের তাদের মৃত্যুর মুখোমুখি হওয়ার সিদ্ধান্ত নেয়।
দস্তগীর এবং তার লোকেরা অবশেষে লংগওয়ালার কাছে গেলে, পাকিস্তানি ট্যাঙ্কগুলোর মধ্যে একটি উড়িয়ে দেয়, কারণ কুলদীপ তার লোকদের ট্যাঙ্কগুলোকে ঢুকতে না দেওয়ার জন্য আগে পোস্টের চারপাশে অ্যান্টি-ট্যাঙ্ক মাইন পুঁতে দেয়। দস্তগীর পাকিস্তানি ট্যাঙ্ককে পোস্টে গুলি চালানোর নির্দেশ দেন এবং কুলদীপ দাসকে তার আরসিএল ইউনিটের সাথে বেশ কয়েকটি ট্যাঙ্ক ধ্বংস করার জন্য প্রতিশোধ নেয়। যদিও যুদ্ধের জোয়ারে প্রথমে ভারতীয়রা উন্নতি করে তবে দাসের জীপ একটি ট্যাঙ্কের শেলের আঘাতে তাকে আহত করে এবং ভৈরনকে জ্বলন্ত জীপ থেকে তাকে বের করতে প্ররোচিত করে। দাস যখন ভৈরবের এমএমজির জন্য একটি রিকোয়েল স্প্রিং বের করতে যায় তখন মারাত্মকভাবে আহত হয় এবং ভৈরবের হাতে মারা যায়। বেত তার বেশ কয়েকজন লোককে হত্যা করা থেকে রক্ষা করার জন্য একটি বিস্ফোরিত ট্যাঙ্কের শেল ফেলে দেওয়ার জন্য নিজেকে উৎসর্গ করে। আরেকটি ট্যাঙ্ক ভৈরবের মেশিনগানের বাসাটিকে লক্ষ্যবস্তু করে এবং এটি ধ্বংস করে, ভৈরনকে আহত করে। তার অবশিষ্ট শক্তি ব্যবহার করে, ভৈরব একই ট্যাঙ্ক চার্জ করে এবং অন্য একটি অ্যান্টি-ট্যাঙ্ক মাইন দিয়ে এটি ধ্বংস করে এবং ভিতরে থাকা পাকিস্তানি সৈন্যদের হত্যা করে। ধর্মবীর শত্রুর কর্ডন ভেঙ্গে পোস্টে ফিরে আসেন, কিন্তু তার পুরো টহল প্রক্রিয়ায় নিশ্চিহ্ন হয়ে যায়। দস্তগীর তখন ভারতীয় অবস্থানের উপর বেয়নেট চার্জের আদেশ দেন, কিন্তু ভারতীয়রা আক্রমণটি পাল্টা মারধর করে, ধর্মভীরকে পাকিস্তানি সৈন্যরা গুলি করে হত্যা করে। কুলদীপ তারপরে একজন মৃত পাকিস্তানি প্রাইভেটকে বন্দী করে, যিনি প্রকাশ করেন যে দস্তগীর সকালে জয়সালমির, বিকেলে যোধপুর আক্রমণ করা এবং রাতে দিল্লিতে পৌঁছানোর পরিকল্পনা করে ভারতকে পাকিস্তানের নিয়ন্ত্রণে নিয়ে আসবে।
ভোর যতই ঘনিয়ে আসে, দস্তগীর তার অবশিষ্ট লোকদের ট্যাঙ্ক-বিরোধী মাইনের বিপদ উপেক্ষা করে ট্যাঙ্ক এবং পদাতিক বাহিনীর ব্যাপক আক্রমণের মাধ্যমে লংগওয়ালাকে পরাস্ত করার জন্য শেষ চেষ্টা করার নির্দেশ দেন। একটি অ্যান্টি-ট্যাঙ্ক রকেট লঞ্চার এবং একটি ব্যাগভর গ্রেনেড দিয়ে নিজেকে সজ্জিত করে, কুলদীপ আত্মঘাতী পাল্টা আক্রমণের জন্য তার অবশিষ্ট ক্ষয়প্রাপ্ত লোকদের জড়ো করে। কুলদীপ এবং তার লোকেরা বেশ কয়েকটি ট্যাঙ্ক নামাতে পরিচালনা করে, এই প্রক্রিয়ায় দস্তগীর এবং তার অনেক লোককে হত্যা করে। বাজওয়া বলে ডন ভেঙ্গে গেছে, এবং তার স্কোয়াড্রন কুলদীপ ও তার লোকদের সাহায্য করার জন্য তাদের বিমানে যাত্রা শুরু করে, এই প্রক্রিয়ায় আরও পাকিস্তানি ট্যাঙ্ক ধ্বংস করে। অবশিষ্ট পাকিস্তানী বাহিনী সীমান্ত দিয়ে তাদের দেশে ফিরে যেতে বাধ্য হয়, এইভাবে ভারতীয় সামরিক বাহিনীকে যুদ্ধের বিজয়ী হিসাবে রেখে যায়। যুদ্ধে জয়ী হওয়া সত্ত্বেও যখন আরও ভারতীয় ট্যাঙ্ক এবং আর্টিলারি পাকিস্তানি শক্তিবৃদ্ধির বিরুদ্ধে লড়াই করতে আসে, কুলদীপ এবং তার অবশিষ্ট লোকেরা তাদের কমরেড এবং পাকিস্তানী সৈন্য উভয়ের অনেক মৃত্যুতে বিচলিত হয়। চলচ্চিত্রটি শেষ হয় ভারতীয় সামরিক বাহিনী পাকিস্তানি সেনাবাহিনীর বিরুদ্ধে তাদের পাল্টা আক্রমণ শুরু করার সাথে সাথে মৃত সৈন্যদের খবর তাদের বাড়িতে পৌঁছে যা পরিবারে দুঃখে নিয়ে আসে।
প্রযোজনা
ছবিটিতে চুক্তিবদ্ধ হওয়া সঞ্জয় দত্ত প্রাক্তনের জেলের কারণে পরে জ্যাকি শ্রফের স্থলাভিষিক্ত হন। জুহি চাওলাকে তাবুর ভূমিকার জন্য প্রস্তাব দেওয়া হয়েছিল, কিন্তু তিনি একটি ছোটখাটো তুচ্ছ চরিত্রে অভিনয় করতে চাননি বলে তা প্রত্যাখ্যান করেছিলেন। মনীষা কৈরালা ছবিটির জন্য চুক্তিবদ্ধ হয়েছিলেন, কিন্তু পরে একই কারণে বাদ পড়েন। শাহরুখ খান, সালমান খান, আমির খান, অক্ষয় কুমার, অজয় দেবগন ও সাইফ আলি খানকে অক্ষয় খান্নার ভূমিকার জন্য যোগাযোগ করা হয়েছিল, কিন্তু সালমান খান বলেছিলেন যে তিনি ছবিটির জন্য প্রস্তুত নন; আমির খান ইশক নিয়ে ব্যস্ত ছিলেন, সাইফ আলি খান ও অক্ষয় কুমার অজানা কারণে প্রত্যাখ্যান করেন, অন্যদিকে দেবগন প্রত্যাখ্যান করেছিলেন কারণ তিনি একাধিক অভিনয়শিল্পীর চলচ্চিত্রে অভিনয় করবেন না। সুনীল শেঠি প্রথমবার প্রস্তাব পেয়ে প্রত্যাখ্যান করেছিলেন, কিন্তু আবার যোগাযোগ করা হলে তিনি এই ভূমিকায় অভিনয় করতে রাজি হন। সঞ্জয় কাপুর ও আরমান কোহলিকে ভৈরন সিংয়ের ভূমিকার জন্য যোগাযোগ করা হয়েছিল যখন শেট্টি প্রথমবার ভূমিকা প্রত্যাখ্যান করেছিলেন। আসিফ শেখকে ছবিটির জন্য চুক্তিবদ্ধ করা হয়, কিন্তু পরে তার স্থলাভিষিক্ত হন সুদেশ বেরি। জেপি দত্ত মূলত সোনালি বেন্দ্রেকে স্বপ্না বেদীর চরিত্রে চেয়েছিলেন, কিন্তু সেই সময়ে সেটা সম্ভব হয়নি। ধরমবীরের চরিত্রে আমির খানই ছিলেন আসল পছন্দ।
প্রযোজনা ও চিত্রগ্রহণের সময় ভারতীয় সেনাবাহিনী ও বিমান বাহিনী উভয়ই যানবাহন, রাইফেল ও মেশিনগানের পাশাপাশি ইউনিফর্ম ও লংগওয়ালার যুদ্ধের সময় পাকিস্তানি সেনাবাহিনী দ্বারা ব্যবহৃত কৌশল সরবরাহ করেছিল। চীনা বংশোদ্ভূত পাকিস্তানি টাইপ-৫৯-এর মতো টি-৫৫ ট্যাঙ্ক, ৭০-এর দশকের অস্ত্র যেমন ব্রেন মেশিনগান এবং এসএলআর এবং সেইসাথে হকার হান্টার ও মিগ-২১-এর মতো যুদ্ধবিমান দেখানো হয়েছে। সমস্ত অভিনেতা, বিশেষ করে সানি দেওল, সুনীল শেঠি, অক্ষয় খান্না ও জ্যাকি শ্রফ, অত্যন্ত স্মৃতিবেদনাতুর ছিলেন এবং তারা এই ধরনের একটি মহাকাব্যিক যুদ্ধ চলচ্চিত্রের অংশ হতে পেরে আনন্দিত এবং সম্মানিত বোধ করেছিলেন। চিত্রগ্রহণ শেষ হওয়ার পরে, পরিচালক দত্ত বলেন, "বর্ডার-এ একটি বিশাল ক্যানভাস রয়েছে যেটিতে আমি বাস্তব জীবনের কিছু চরিত্রকে জীবন্ত করার চেষ্টা করেছি। রাজস্থানের মরুভূমিতে প্রকৃত জায়গায় এর চিত্রধারণ করা হয়েছে। আমার কাছে বর্ডার ছিল যুদ্ধের মতো।"
সঙ্গীত
চলচ্চিত্রটির সঙ্গীতগুলো তৈরি করেছেন আনু মালিক, আর কথা লিখেছেন জাভেদ আখতার। এর "তো চলুন", "সন্দেসে আতে হ্যাঁয়", "মেরে দুশমন, মেরে ভাই" এবং "হামেন জাব সে মহব্বত" এর মতো গানগুলো স্মরণীয় হয়ে ওঠে। আজ অবধি ছবির গানগুলো কেবল ভারতেই নয় পাকিস্তানেও জনপ্রিয়। জাভেদ আখতার শ্রেষ্ঠ গীতিকারের জন্য ফিল্মফেয়ার পুরস্কার জিতেছেন, আর আনু মালিক এই সিনেমার সঙ্গীত রচনায় তার কাজের জন্য ফিল্মফেয়ার পুরস্কারের জন্য মনোনীত হয়েছেন।
যুদ্ধবিরোধী বার্তা
বর্ডার যুদ্ধের বিরুদ্ধে আহবান করে। এইভাবে, সিনেমার শেষাংশে বেশিরভাগ সৈন্যের মৃত্যু এবং তাদের পরিবারের সদস্যদের জন্য যে মানসিক আঘাত নিয়ে এসেছে তা দেখানো হয়েছে।
হরিহরণের গাওয়া "মেরে দুশমন মেরে ভাই" গানের কথাগুলো যুদ্ধের সমালোচনা করে এবং এর বিপর্যয়কর প্রভাবগুলো বর্ণনা করে, "হাম আপনে আপনে খেতোঁ মে গেহুন কি জাগাহ চানভাল কি জাগা, ইয়ে বন্দুকেইন কিয়ুন বোতেন হ্যায়"।. . . জব দোনো হি কি গালিওঁ মে, কুছ ভুকে বাঁচে রোতেন হ্যায়।. . . ! !" ("কেন আমরা আমাদের খামারে গম ও চালের পরিবর্তে বন্দুক বানাই, যখন আমাদের দেশের শিশুরা ক্ষুধার কারণে কাঁদে? . . ।"
সিক্যুয়েল
২০১৩ সালে ঘোষণা করা হয় যে দত্ত বর্ডার-এর সিক্যুয়াল পরিচালনা করবেন, এবং বর্ডার ২-এ সংগ্রাম সিং ও নাফিসা আলির ছেলে অজিত সোধি অভিনয় করবেন।
জাহানারা আহমেদ
জাহানারা আহমেদ হলেন একজন বাংলাদেশী মঞ্চ ও টেলিভিশন অভিনেত্রী। তার অভিনীত কিছু জনপ্রিয় একক নাটক এবং ধারাবাহিক নাটক হল সকাল সন্ধ্যা, সংশপ্তক, শুকতারা, রামের সুমতি, পুরনো বাক্স, অসমাপ্ত কাহিনী, আমাদের সন্তানেরা, চোখের বালি এবং বেলা অবেলা। অভিনয়ের পাশাপাশি আহমেদ একজন নাট্যকার। তার রচিত নাটক বেতার ও টেলিভিশনে প্রচারিত হয়েছে। তিনি পঞ্চাশের অধিক নাটক রচনা করেন, যার বিষয়বস্তু ছিল নারীর ক্ষমতায়ণ, শিশুর সঠিক পরিচর্যা ও বিকাশ, জনসংখ্যা, এবং কৃষি। বেতারে প্রচারিত তার রচিত জনপ্রিয় নাটকসমূহ হল বাসনা, বাঁধন, মোহ, দৃষ্টি, মা, ন্যায়দণ্ড, ছোবল, মৃত্তিকার আলিঙ্গন, অতিথি, এবং আনন্দধারা। নাট্যকলায় অবদানের জন্য বাংলাদেশ সরকার তাকে ২০১৬ সালে একুশে পদকে ভূষিত করে।
প্রারম্ভিক জীবন
জাহানারা আহমেদ ফরিদপুর জেলায় জন্মগ্রহণ করেন। তার পিতার নাম নূরুল হাই ফজলুল হক এবং মাতার নাম মালেকুন্নেসা খাতুন।
১৯৬২-১৯৭০: বেতার, টেলিভিশন ও চলচ্চিত্রে অভিষেক
জাহানারা ১৯৬২ সালে বাংলাদেশ বেতারে যোগ দেন সরাসরি সম্প্রচারিত অনুষ্ঠান "জীবন্তিকা"র মাধ্যমে। এর কিছু দিন পর তিনি কাজী খালেক পরিচালিত একটি বেতার নাটকে কণ্ঠ দেন। ১৯৬৪ সালে বাংলাদেশ টেলিভিশনের সম্প্রচার শুরু হলে তিনি টেলিভিশন অনুষ্ঠান শুরুর পূর্বে ঘোষিকা হিসেবে নির্বাচিত হন। কিন্তু তিনি প্রযুক্তিগত দুর্বলতার কারণে এই প্রস্তাব প্রত্যাখ্যান করেন। পরবর্তীতে তিনি মমিনুল হক পরিচালিত একটি নাটকের কেন্দ্রীয় চরিত্রে অভিনয় করেন।
১৯৬৪ সালে তিনি ওবায়েদ-উল-হক পরিচালিত দুই দিগন্ত দিয়ে চলচ্চিত্রে অভিনয় শুরু করেন। তিনি পারিবারিক কারণে নায়িকা চরিত্রে অভিনয় চালিয়ে যান নি। এ প্রসঙ্গে তিনি বলেন, "যখন আমি চলচ্চিত্রে নায়িকা চরিত্রে অভিনয়ের প্রস্তাব পাচ্ছিলাম, তখন আমার সন্তানেরা বড় হচ্ছিল। আমি চাইনি তারা আমাকে নায়িকা চরিত্রে আমার নায়কদের সাথে প্রণয়মূলক সংলাপে বা তাদের সাথে নাচতে ও গাইতে দেখুক। তাই আমি মায়ের চরিত্রে অভিনয় করাকে বেচে নিলাম।" ১৯৬৫ সাল থেকে তিনি টেলিভিশন নাটকে অভিনয় শুরু করেন। ষাটের দশকের শেষের দিকে তার অভিনীত নাটকগুলো হল দৃষ্টিপাত এবং ঘরোয়া।
১৯৭০-এর দশক
সত্তরের দশকের শুরুতে তিনি শহীদুল্লাহ কায়সার রচিত উপন্যাস অবলম্বনে সংশপ্তক নাটকে অভিনয় করেন। ১৯৭১ সালে বাংলাদেশের স্বাধীনতা যুদ্ধ শুরু হলেও চার পর্ব প্রচারের পর এই নাটক নির্মাণ ও সম্প্রচার বন্ধ হয়ে যায়। স্বাধীনতা পরবর্তী সময়ে তার অভিনীত নাটকগুলোর মধ্যে উল্লেখযোগ্য ছিল সকাল সন্ধ্যা, আপন জন, দানব।
১৯৮০-এর দশক: নাটকে শক্ত অবস্থান
আহমেদ ১৯৮৩ সালে নতুন বউ চলচ্চিত্রে অভিনয় করেন। আশির দশকের শেষের দিকে তিনি কুহেলিকা নাটকে জমিদার পত্নী চরিত্রে অভিনয় করেন। এই নাটকে তার ভৃত্য চরিত্রে অভিনয় করেছিলেন আলতাফ। আলতাফ এই নাটকের শেষ দৃশ্য করার পূর্বে হঠাৎ মারা যান। আমজাদ হোসেন পরিচালিত হাস্যরসাত্মক ধারাবাহিক নাটক জব্বার আলীতে অভিনয় করে জনপ্রিয়তা লাভ করেছেন। তার অভিনীত কিছু জনপ্রিয় একক নাটক এবং ধারাবাহিক নাটক হল সকাল সন্ধ্যা, শুকতারা, রামের সুমতি, পুরনো বাক্স, অসমাপ্ত কাহিনী, আমাদের সন্তানেরা, চোখের বালি এবং বেলা অবেলা।
১৯৯০-এর দশক
নব্বইয়ের দশকের শুরুতে তিনি চাকর (১৯৯২) এবং কেয়ামত থেকে কেয়ামত (১৯৯৩) ছবিতে অভিনয় করেন। তিনি নাট্যকার হিসেবেও আবির্ভূত হন। তার রচিত নাটক বেতার ও টেলিভিশনে প্রচারিত হতে থাকে। বেতারে প্রচারিত তার রচিত জনপ্রিয় নাটকসমূহ হল বাসনা, বাঁধন, মোহ, দৃষ্টি, মা, ন্যায়দণ্ড, ছোবল, মৃত্তিকার আলিঙ্গন, অতিথি, এবং আনন্দধারা।
২০১০-বর্তমান
আহমেদ লকেট নামে একটি উপন্যাস রচনা করেন। এই উপন্যাসে তিনটি গল্প ছিল। এর একটি গল্প অবলম্বনে নির্মিত হয় নাটক ছোবল। লায়লা হক নির্মিত নাটকটি বাংলাদেশ টেলিভিশনে প্রতি শুক্রবারে প্রচারিত হত। ২০১৬ সালের ইদ-উল-ফিতর উপলক্ষ্যে আবুল হায়াত রচিত ও পরিচালিত বাবা তোমার হাতটা একটু ধরি নাটকে অভিনয় করেন। এতে আবুল হায়াত তার স্বামী (বাবা চরিত্রে) এবং শাহেদ শরীফ খান তার পুত্রের চরিত্রে অভিনয় করেন।
ব্যক্তিগত জীবন
জাহানারা আহমেদ হেমায়েত উদ্দিন আহমেদের সাথে বিবাহবন্ধনে আবদ্ধ হন। তাদের তিন পুত্র - ইকরাম আহমেদ, ড. আখতার আহমেদ ও ইমতিয়াজ আহমেদ।
সম্মাননা
আহমেদ নাট্যকলায় অবদানের জন্য ২০১৬ সালে একুশে পদক লাভ করেন।
স্প্রিংফিল্ড, ইলিনয়
স্প্রিংফিল্ড যুক্তরাষ্ট্রের ইলিনয় অঙ্গরাজ্যের রাজধানী এবং সাঙ্গামন কাউন্টির বৃহত্তম শহর। যুক্তরাষ্ট্রের ২০১০ জনশুমারি অনুযায়ী শহরটির জনসংখ্যা ছিল ১,১৬,২৫০ জন যার জন্য এটি ইলিনয় অঙ্গরাজ্যের ষষ্ঠ জনবহুল শহর। ২০১৯ সালে জনসংখ্যা হ্রাস পেয়ে ১,১৪,২৩০ জন হয়েছে বলে অনুমান করা হয়।
ইলিনয় একটি অঙ্গরাজ্য হওয়ার সময় বর্তমান স্প্রিংফিল্ডে ইউরোপীয় আমেরিকানরা ১৮১০ এর দিকে বসতি স্থাপন করে। শহরটির সবচেয়ে বিখ্যাত বাসিন্দা ছিলেন আব্রাহাম লিঙ্কন। তিনি মার্কিন যুক্তরাষ্ট্রের রাষ্ট্রপতি হয়ে হোয়াইট হাউসে যাওয়ার আগে ১৮৩৭ থেকে ১৮৬১ সাল পর্যন্ত স্প্রিংফিল্ডে বাস করতেন। শহরে লিঙ্কন সম্পর্কিত অনেকগুলো পর্যটন স্থান আছে। এর মধ্যে রয়েছে আব্রাহাম লিঙ্কনের বাসস্থান, আব্রাহাম লিঙ্কন প্রেসিডেনশিয়াল গ্রন্থাগার ও জাদুঘর এবং আব্রাহাম লিঙ্কনের সমাধিস্থল।
ইতিহাস
সাউথ ক্যারোলাইনার সিনেটর জন সি. ক্যালহুনের নামানুসারে স্প্রিংফিল্ডের প্রথম নাম ছিল ক্যালহুন । ১৮১৮ সালে যেসব পশম ব্যবসায়ী সাঙ্গামান নদীতে আসে তারা বর্তমান স্প্রিংফিল্ড শহরে প্রথম বসতি স্থাপন করে। জন কেলি ১৯২০ সালে এখানে প্রথম ক্যাবিন তৈরি করেন । উর্বর ভূমি ও বাণিজ্যের সুযোগের কারণে সাঙ্গামান কাউন্টির কেন্দ্র হিসেবে ক্যালহুনকে ঠিক করা হয়।
গৃহযুদ্ধ থেকে ১৯০০
আমেরিকান গৃহযুদ্ধের সময় স্প্রিংফিল্ড ক্রিয়াকলাপের একটি প্রধান কেন্দ্র হয়ে ওঠে। ইলিনয় রেজিমেন্টগুলো সেখানে প্রশিক্ষিত হতো। এর মধ্যে প্রথম রেজিমেন্ট ইউলিসেস এস গ্র্যান্টের অধীনে প্রশিক্ষিত হয়। তিনি ১৮৬১-৬২ পর্যন্ত তার সৈন্যদের বিজয় অর্জনে নেতৃত্ব দিয়েছিলেন। শহরটি ইউনিয়নের পক্ষে একটি রাজনৈতিক এবং আর্থিক কেন্দ্র হিসেবে ভূমিকস রাখে। যুদ্ধপ্রচেষ্টা বেগবান করার জন্য নতুন শিল্প, ব্যবসা এবং রেলপথ নির্মিত হয়েছিল।  কর্নেল এলমার ই এলসওয়ার্থ নামে স্প্রিংফিল্ডের একজন বাসিন্দা ছিলেন যুদ্ধে প্রথম মৃত্যুবরণকারী ব্যক্তি।
ইলিনয়ের স্প্রিংফিল্ডের সাত মাইল (১১ কিমি) উত্তর-পূর্বে অবস্থিত ক্যাম্প বাটলারটি ইলিনয় সৈন্যদের প্রশিক্ষণ শিবির হিসাবে ১৮৬১ সালের আগস্টে খোলা হয়েছিল। এটি ১৮৬৫ সালের মধ্যে যুদ্ধবন্দিদের ক্যাম্প হিসাবেও ব্যবহৃত হয়েছিল। শুরুতে স্প্রিংফিল্ডের বাসিন্দারা সামরিক উদ্যোগের উত্তেজনায় অংশ নিতে শিবিরটি পরিদর্শন করেছিলেন, তবে অনেকে মারাত্মক আহত ও অসুস্থ বন্দীদের প্রতি সহানুভূতি প্রকাশ করেছিলেন।
১৮৬৫ সালে যুদ্ধ শেষ হওয়ার পরে, স্প্রিংফিল্ড ইলিনয় রেলপথ ব্যবস্থার একটি প্রধান কেন্দ্র হয়ে উঠল। এটি সরকার এবং কৃষিকাজের একটি কেন্দ্র ছিল এবং ১৯০০ সালের মধ্যে কয়লা উত্তোলন এবং প্রক্রিয়াকরণে বিনিয়োগ করা হয়েছিল।
১৯০৮ দাঙ্গা
একজন শ্বেতাঙ্গ মহিলাকে একজন কৃষ্ণাঙ্গ পুরুষ দ্বারা ধর্ষণ এবং স্প্রিংফিল্ডে একজন শ্বেতাঙ্গ প্রকৌশলী হত্যার অভিযোগে (হত্যাকারী সম্ভবত কৃষ্ণাঙ্গ পুরুষ ছিল) এবং শহরের উচ্চ মাত্রার দুর্নীতির কারণে সৃষ্ট ক্রোধের ফলে ১৯০৮ সালের ১৪ আগস্ট দাঙ্গা শুরু হয়েছিল। এটি স্প্রিংফিল্ড আন্তঃবর্ণ দাঙ্গা হিসাবে পরিচিত যা তিন দিন স্থায়ী ছিল। বহু শ্বেতাঙ্গ যুবক এবং শ্রমিকরা লেভি এলাকা হিসাবে পরিচিত শহরের বেশিরভাগ কৃষ্ণাঙ্গ এলাকাগুলো আক্রমণ করেছিল। সেখানে বেশিরভাগ কৃষ্ণাঙ্গ মানুষদের ব্যবসা ও আবাস ছিল। কৃষ্ণাঙ্গ সম্পত্তি-মালিকরা তাদের বাড়িঘর এবং ব্যবসা রক্ষার চেষ্টা করার সময় বন্দুকযুদ্ধের সময় চারজন শ্বেতাঙ্গ ব্যক্তি মারা গিয়েছিল। এছাড়া দুজন কৃষ্ণাঙ্গকে হত্যা করা হয়। দাঙ্গা শেষ হয়েছিল যখন গভর্নর ৩,৭০০ জনেরও বেশি সৈন্যকে শহরে টহল দেওয়ার জন্য পাঠিয়েছিলেন। কিন্তু কৃষ্ণাঙ্গদের বিরুদ্ধে শ্বেতাঙ্গ সহিংসতার ঘটনাগুলো সেপ্টেম্বর পর্যন্ত স্প্রিংফিল্ডে অব্যাহত ছিল।
একবিংশ শতাব্দী
থাম্ব|২০০৬ সালের টর্নেডো দ্বারা ক্ষতিগ্রস্ত স্থাপনা। ১২ ই মার্চ, ২০০৬ তারিখে দুটি টর্নোডো শহরটিতে আঘাত করেছিল যার ফলে ২৪ জন আহত হয়েছিল, কয়েকশো ভবন ক্ষতিগ্রস্ত হয়েছিল এবং ১৫০ মিলিয়ন ডলার ক্ষতি সাধিত হয়েছিল।
১০ ফেব্রুয়ারি, ২০০৭ তারিখে তৎকালীন সিনেটর বারাক ওবামা স্প্রিংফিল্ডের পুরাতন রাজ্য ক্যাপিটল ভবনে দাঁড়িয়ে স্প্রিংফিল্ডে রাষ্ট্রপতি পদে প্রার্থিতা ঘোষণা করেছিলেন। সিনেটর ওবামা একই ভবনের সামনে দাঁড়িয়ে ২৩ আগস্ট, ২০০৮ তারিখে জো বাইডেনকে উপ-রাষ্ট্রপতি পদের প্রার্থী হিসাবে ঘোষণা করেছিলেন।
ভূগোল
বাম|থাম্ব|[[আন্তর্জাতিক মহাকাশ স্টেশন থেকে তোলা স্প্রিংফিল্ডের ছবি। ]] স্প্রিংফিল্ড ইলিনয়ের কেন্দ্রীয় অংশের মধ্যে অবস্থিত। স্প্রিংফিল্ডটি সেন্ট লুইস এলাকার ৮০ মাইল (১৩০ কিলোমিটার) উত্তর-পূর্বে অবস্থিত। শহরের পূর্বে চ্যাম্পেইন/আরবানা এলাকা, উত্তরে পিয়েরিয়া এবং উত্তরপূর্বে ব্লুমিংটন-নরমাল এলাকা। ডেকাটুরটি পূর্বদিকে ৪০ মাইল (৬৪ কিমি) দূরে।
জলবায়ু
স্প্রিংফিল্ডে একটি আর্দ্র মহাদেশীয় জলবায়ু রয়েছে (কোপেন জলবায়ু শ্রেণীবিন্যাস অনুযায়ী) এবং এখানে সাধারণত মাঝারি অক্ষাংশের আবহাওয়া। সাধারণত গরম ও আর্দ্র গ্রীষ্ম কাল এবং শীতল তুষারযুক্ত শীতকাল হয়। স্প্রিংফিল্ডে বসন্ত এবং গ্রীষ্ম জুড়ে বজ্রপাত একটি সাধারণ ঘটনা। ১৯৬১ থেকে ১৯৯০ সাল পর্যন্ত স্প্রিংফিল্ড শহরের গড় প্রতি বছর বৃষ্টিপাতের পরিমাণ ৩৫.২৫ ইঞ্চি (৮৯৫ মিমি) ছিল। একই সময়কালে গড় বার্ষিক তাপমাত্রা ছিল ৫২.৪° ফা (১১.৩° সে)। এর মধ্যে জুলাই মাসে গ্রীষ্মের সর্বাধিক ৭৬.৫° ফারেনহাইট (২৪.৭ ডিগ্রি সেলসিয়াস) এবং শীতের সর্বনিম্ন তাপমাত্রা ২৪.২ ডিগ্রি ফারেনহাইট (-৪.৩ ডিগ্রি সে) ছিল।
১৯৭১ থেকে ২০০০ সালের মধ্যে, এনওএএর তথ্যে দেখা গেছে যে স্প্রিংফিল্ডের বার্ষিক গড় তাপমাত্রা কিছুটা বেড়ে ৫২.৭° ফারেনহাইটে দাঁড়িয়েছে (১১.৫° সে)। এই সময়কালে, জুলাইয়ের গড় তাপমাত্রা হয় ৭৬.৩° ফারেনহাইট (২৪.৬° সে) হয় আর জানুয়ারির গড় তাপমাত্রা হয় ২৫.১° ফারেনহাইট (-৩.৮° সে) হয়।
১৯৫৭ সালের ১৪ ই জুন, একটি টর্নেডো স্প্রিংফিল্ডে আঘাত হানায় দু'জন নিহত হয়। ১২ মার্চ, ২০০৬ তারিখে শহরটিতে দুটি টর্নেডো আঘাত করেছিল। দুটি টর্নেডোকে নিয়ে আসা ঝড় রাত সাড়ে ৮ টার দিকে শহরটিকে আঘাত করেছিল; আবহাওয়ার ফলে কেউ মারা যায় নি। ২০০৫ সালের ফেব্রুয়ারিতে স্প্রিংফিল্ড একটি ফেডারেল অনুদান পেয়েছিল। টর্নেডো আঘাত হানার পরেই ২০০৬ সালের এপ্রিল মাসে আটটি সাইরেন ব্যর্থ হওয়ায় ২০০৬ সালের নভেম্বরে নতুন সাইরেন স্থাপন করা হয়েছিল।  নতুন সাইরেনগুলোর মোট দাম ছিল ৯,৮৩,০০০ ডলার। যদিও টর্নেডো মধ্য ইলিনয়ে অস্বাভাবিক কিছু না, তবে ১৯৫৭ সালের ঝড়ের পরে ১২ মার্চের টর্নেডোই প্রথমবার শহরটিকে সরাসরি আঘাত করেছিল। ২০০৬ সালের টর্নেডোটি ১৯৫৭ সালের টর্নেডোর মতোই ছিল।
জনমিতি
২০১০ সালের জনশুমারি অনুযায়ী, ৭৫.৮% মানুষ ছিল শ্বেতাঙ্গ, ১৮.৫% ছিল কৃষ্ণাঙ্গ বা আফ্রিকান আমেরিকান, ০.২% ছিল আদি আমেরিকান, ২.২% ছিল এশীয় এবং ২.৬% ছিল মিশ্র জাতির মানুষ।
স্বাস্থ্যসেবা
দুটি স্প্রিংফিল্ড হাসপাতাল রয়েছে, মেমোরিয়াল মেডিক্যাল সেন্টার ও সেন্ট জন'স হাসপাতাল। স্প্রিংফিল্ড কমিউনিটি হাসপাতাল নামক আরেকটি হাসপাতাল ২০০৩ সাল পর্যন্ত সক্রিয় ছিল।
ওরিয়ন ফার্মা
ওরিয়ন ফার্মা বাংলাদেশের ঔষধ প্রস্তুতকারক কোম্পানি। এটি ওরিওন গ্রুপের একটি সহযোগী প্রতিষ্ঠান। এটি ১৯৬৫ সালে প্রতিষ্ঠিত হয়।
ইতিহাস
জানুয়ারী ২০১১ সালের আগে ওরিয়ন ফার্মাকে ওরিয়ন ল্যাবরেটরিজ বলা হত। ২০১৩ সালে অরিয়ন ফার্মা ঢাকা স্টক এক্সচেঞ্জের অন্তর্ভুক্ত হয়। ২০১৬ সাল থেকে ওরিয়ন ফার্মা ২০ টি মেডিকেল স্কলারশিপ দেওয়া শুরু করে। ফেব্রুয়ারি ২০১৭ সালে কোম্পানি সম্প্রসারণের জন্য জার্মান বিএইচএফ-ব্যাংক থেকে ৩৪ মিলিয়ন ডলার ধার নিয়েছে।
আইসিসি’র সেরা আম্পায়ার তালিকা
250px|thumb|সাবেক প্যানেল সদস্য [[স্টিভ বাকনর অ্যাডিলেইডে অনুষ্ঠিত ২০০৬ সালের অ্যাশেজ টেস্টে আম্পায়ারিত্ব করেন।]] আইসিসি’র সেরা আম্পায়ার তালিকায় (Elite Panel of ICC Umpires) আন্তর্জাতিক ক্রিকেট কাউন্সিল বিশ্বের সেরা আম্পায়ারদেরকে নিযুক্ত করে থাকে। আনুষ্ঠানিকভাবে বিশ্বব্যাপী টেস্ট ক্রিকেট এবং একদিনের আন্তর্জাতিক ক্রিকেট খেলা সুষ্ঠু, সুন্দর ও নিরপেক্ষভাবে পরিচালনার স্বার্থেই আইসিসি আম্পায়ারদের এ তালিকা প্রণয়ন করে থাকে।
এপ্রিল, ২০০২ সালে এ তালিকা সর্বপ্রথম তৈরী করা হয়। আন্তর্জাতিক ক্রিকেটের পুণঃগঠনের অংশ হিসেবে আইসিসি এ সিদ্ধান্ত নেয়। এর প্রধান পরিবর্তন ছিল টেস্ট ক্রিকেট খেলায় দু'জন আম্পায়ারের উভয়েই এবং একদিনের আন্তর্জাতিক ক্রিকেটে একজন নিরপেক্ষ আম্পায়ার থাকবেন। ২০০২ সালের পূর্বে একজন আম্পায়ার নিরপেক্ষ দেশের ছিলেন। কিন্তু একদিনের আন্তর্জাতিক ক্রিকেটে দু'জন আম্পায়ারই স্বাগতিক দেশের ছিল।
সেরা আম্পায়ার তালিকায় পূর্ণ সদস্যভূক্ত দেশসমূহ থেকে একজন ব্যক্তিকে আইসিসি মনোনীত করে থাকে। এ প্রেক্ষিতে আইসিসি আশাবাদী যে, আম্পায়ারিংয়ের মান সর্বোচ্চ মানদণ্ডে উপনীত হবে। প্রত্যেক বছর প্রণীত তালিকা থেকে আম্পায়ারগণ ১০টি টেস্ট এবং ১৫টি একদিনের আন্তর্জাতিক খেলায় আম্পায়ারিত্ব করবেন।
ইতিহাস
আটজন সদস্য নিয়ে ২০০২ সালে আইসিসি সেরা আম্পায়ার তালিকায় ৮জন সদস্য নিয়ে তৈরী করা হয়েছিল। পিটার উইলিকে এ তালিকায় অংশগ্রহণের জন্যে আমন্ত্রণ জানানো হলেও তিনি এ সুযোগ হাতছাড়া করেন। এর প্রধান কারণ ছিল তাঁকে অনেকদিনের জন্যে দেশের বাইরে অবস্থান করতে হবে এবং পরিবারকে সময় দিতে পারবেন না। প্রকৃত তালিকার সর্বশেষ সদস্য ২০১১ সালে চলে যান।
আইসিসি’র সেরা আম্পায়ার তালিকাভূক্ত সদস্যদেরকে নিজ দেশের একদিনের আন্তর্জাতিকে আম্পায়ারিত্ব করতে হয়। অনেক সময় আইসিসি থেকে ক্রিকেট ক্যালেন্ডারের ব্যস্ততম সময়ে টেস্ট এবং ওডিআইয়ে নিরপেক্ষভাবে পরিচালনার জন্যে দায়িত্ব দেয়া হয়। সবচেয়ে ভাল মান ও দক্ষতা প্রদর্শনে বিবেচিত আম্পায়ারকে পরবর্তীতে সেরা আম্পায়ার তালিকায় অংশগ্রহণের মাধ্যমে উত্তরণ ঘটানো হয়।
এমিরেটস এয়ারলাইন্সের সৌজন্যে এ তালিকা পরিচালিত হয়। এরফলে যখনই খেলা পরিচালনা করেন তখনই আম্পায়ারদেরকে 'ফ্লাই এমিরেটস' মুদ্রিত লেখা শার্ট ও কোর্ট পরিধান করতে হয়।
বর্তমান সদস্যবৃন্দ
বর্তমান সদস্যবৃন্দরূপে সেরা আম্পায়ার তালিকাটি ১০ নভেম্বর, ২০১২ তারিখে প্রণয়ন করা হয়েছে:
সাবেক সদস্যবৃন্দ
২০০৪ সালে প্রথমবারের মতো তালিকা থেকে অবসরজনিত কারণে শ্রীনিবাসরাঘবন ভেঙ্কটরাঘবন চলে যান। অশোকা ডি সিলভা, ডেভ অর্চার্ড এবং রাসেল টিফিন তাদের চুক্তিনামা নবায়ণ করেননি। ২০০৫ সালে ডেভিড শেফার্ড ২২ বৎসর আম্পায়ারিত্ব করার পর অবসর নেন। ড্যারেল হেয়ার ২০০৩ সালে তালিকায় অন্তর্ভুক্ত হলেও ২০০৬ সালের আগস্টে বল টেম্পারিংজনিত বিতর্কের কারণে নিষিদ্ধ ঘোষিত হন। মার্চ, ২০০৮ সালে সহযোগী সদস্যদের দাবীতে তাকে পুনরায় আম্পায়ারের দায়িত্বভার অর্পণ করা হয়। কিন্তু আগস্টে তিনি দুইটি টেস্ট খেলা পরিচালনার পর তার পদত্যাগপত্র প্রদান করেন।
২০০৯ সালে অন্যতম সফল আম্পায়ার স্টিভ বাকনর অবসর গ্রহণ করেন। তিনি মার্চ, ১৯৮৯ থেকে ১২৮টি টেস্ট পরিচালনা করেন। রুডি কোয়ের্টজেন ২০১০ সালে অবসর নেন। কিন্তু মার্ক বেনসন ২০০৬ সালে তালিকায় অন্তর্ভুক্ত হলেও অভ্যন্তরীণ ক্রিকেটে প্রত্যাবর্তন করেন। ২০০৮ সালে অশোকা ডি সিলভা তালিকায় পুনরায় যোগদান করলে ২০১১ সালে ড্যারিল হার্পারের সাথে বাদ পড়েন। ২০১২ সালে বিলি ডকট্রোভ অবসর নেন।
^ডি সিলভা এ তালিকায় ২০০৪ থেকে ২০০৮ সাল পর্যন্ত অনুপস্থিত ছিলেন।
সাইকোগ্রাফিক্স
থাম্ব|Psychography; marvelous manifestations of psychic power given through the mediumship of Fred P. Evans, known as the "independent slate-writer." সাইকোগ্রাফিক্স একটি গুণগতমান খুঁজে বের করার পদ্ধতি যা মানুষের মানসিক বৈশিষ্ট্যগুলো খুঁজে বের করতে ব্যবহৃত হয়। সাইকোগ্রাফিক্সকে ব্যবহার করা হয় মানুষের ব্যক্তিত্ব, মূল্যবোধ, মতামত, মনোভাব, বা দৃষ্টিভঙ্গি, আগ্রহ ও জীবনযাপনের ধরন খুঁজে বের করার গবেষণা ও অধ্যয়নে। যেহেতু এই গবেষণা মানুষের চলাফেরা, আগ্রহ ও মতামতের বিষয়গুলোর দিকে নিবন্ধ থাকে, তাই এসব সাইকোগ্রাফিক্স উপাদানকে ইংরেজিতে সংক্ষেপে ‘এআইও ভেরিয়েবলও’ [এ তে একটিভিটিস, আই তে ইন্টারেস্টস এবং ও তে ওপিনিয়নস] বলা হয়ে থাকে।
মীনা (ধারাবাহিক কার্টুন)
মীনা দক্ষিণ এশিয়ার বিভিন্ন ভাষায় নির্মিত একটি জনপ্রিয় টিভি কার্টুন ধারাবাহিক ও কমিক বই। ১৯৯৩ সালে প্রথম টেলিভিশনে প্রচারিত হয়। কার্টুন ধারাবাহিকের মূল চরিত্র বাংলা ভাষায় নির্মিত কার্টুনগুলোর মধ্যে একটি অন্যতম জনপ্রিয় চরিত্র। মীনা কার্টুন শুধু বাংলা ভাষায় তৈরি হয়নি। হিন্দি, বাংলা সহ ২৯টি ভাষায় মীনা তৈরি হয়েছে। প্রথমে মীনার ১৩টি পর্ব বানানো হয়েছিল। প্রচার করা হয় সার্কভুক্ত সাতটি দেশের রাষ্ট্রীয় টেলিভিশনে। মীনা কার্টুনের মীনা চরিত্রের রূপদানকারী রাম মোহন।
গুরুত্বপূর্ণ ইতিহাস
দক্ষিণ এশীয় দেশগুলোতে বিভিন্ন সামাজিক বৈষম্যের বিরুদ্ধে সচেতনতা তৈরি এবং শিশুদের জন্য শিক্ষামূলক একটি অনুষ্ঠানের অংশ হিসেবে ইউনিসেফের সহায়তায় এই কার্টুন ধারাবাহিকটি নির্মিত হয়ে থাকে। যেসকল সচেতনতা মীনা কার্টুনের মাধ্যমে তৈরির চেষ্টা করা হয়েছে তার মধ্যে আছে, বাল্যবিবাহ বন্ধ করা, স্বাস্থ্যসম্মত পায়খানা নির্মাণ ও ব্যবহারে উৎসাহিত করা, মেয়েদের স্কুলে পাঠানো, কমবয়সী মেয়েদের বিয়ে থেকে স্কুলকে বেশি গুরুত্ব দেওয়া, যৌতুক বন্ধ করা, ছেলে-মেয়ে সমান পুষ্টি ও সুযোগ-সুবিধার দাবিদার, প্রয়োজনীয় ও সমঅধিকার পেলে মেয়েরাও অনেক কিছু হতে পারে তা বোঝানো, শহরের বাসায় বাসায় কাজে সাহায্য করে এমন মেয়েদের প্রতি সুবিচার ও তাদের প্রয়োজনীয় শিক্ষা নিশ্চিত করা ইত্যাদি। প্রতিবছর ২৪ সেপ্টেম্বর মীনা দিবস হিসেবে দক্ষিণ এশিয়া, আফ্রিকা ও ইস্ট-এশিয়ার দেশসমূহে পালন করা হয়।
250px|thumb|মীনা কার্টুন ধারাবাহিকের মূল চরিত্র মীনা
নির্মাণ ইতিহাস
১৯৯১ থেকে ২০০০ সালকে দক্ষিণ এশিয়ার মেয়েশিশুদের দশক ঘোষণা করেছিল জাতিসংঘ। জাতিসংঘ শিশু তহবিল এটি প্রসারের দায়িত্ব নেয়। সে সময় ডেনমার্ক সরকার দক্ষিণ এশিয়াতে অ্যানিমেশন কার্টুন তৈরির জন্য অর্থসহায়তা দেয়ার প্রস্তাব দিলে বাংলাদেশ রাজি হয়। মীনা কার্টুন ১৯৯০ সালে ইউনিসেফ বাংলাদেশের যোগাযোগ বিভাগের নিল ম্যাককি ও কোল ডজের নেতৃত্ব যাত্রা শুরু করে। ইউনিসেফের যোগাযোগ বিভাগের প্রধান কানাডীয় নিল ম্যাককির নির্দেশনায় ইউনিসেফের যোগাযোগ বিশেষজ্ঞ শামসুদ্দিন আহমেদ পরিকল্পনা করেন। এ অঞ্চলের সব দেশের মানুষের কথা বিবেচনা করে মীনা নামটি প্রস্তাব করা হয়। ভারতের মুম্বাইয়ের রামমোহন প্রতিটি চরিত্রের পোশাক কী হবে, তাদের অবয়ব কী হবে, সেগুলো আঁকেন। মীনা কার্টুনের প্রথম পর্ব ‘মুরগিগুলো গুণে রাখ’ ফিলিপাইনে যুক্তরাষ্ট্রের অ্যানিমেশন স্টুডিও হানা বারবারায় তৈরি করা হয়। পরে মীনা কার্টুন মুম্বাইয়ের রামমোহন স্টুডিওতে তৈরি হয়। এখন বাংলাদেশেই মীনা কার্টুন তৈরি হয়। মীনা কার্টুন তৈরিতে র‍্যাচেল কার্নেগি ইউনিসেফের মীনা প্রকল্পের পরামর্শক হিসেবে কাজ করেন। নুজহাত শাহজাদি ও ভারতের মীরা আঘি প্রকল্পে যুক্ত ছিলেন। কার্টুনের থিম গানের গায়িকা বলিউডের সুষমা শ্রেষ্ঠ।
চরিত্র তৈরি
শামসুদ্দিন আহমেদ মীনা নামটি প্রস্তাব করেন। রফিকুন নবী প্রথম মীনা, রাজুকে আঁকেন। মুস্তাফা মনোয়ার একটি ল্যান্ডস্কেপ তৈরি করেন। প্রথম পর্বের দোকানদার ও মুরগি চুরি করে নিয়ে যাওয়া চোর চরিত্র তৈরি করেন শিশির ভট্টাচার্য। দোকানদারের মুখটিও তাঁর করা।
চরিত্রসমূহ
এছাড়াও বিভিন্ন সময়ে বিভিন্ন ধারাবাহিকে বিভিন্ন চরিত্রের আগমন ঘটেছে।
মীনা
মীনা ৯ বছর বয়সী একটি উচ্ছল, প্রাণবন্ত ও সাহসী মেয়ে, যে তার গ্রামের বিভিন্ন সুপরিবর্তনের লক্ষ্যে কাজ করে।
সূচনা সঙ্গীত
আমি বাবা-মায়ের শত আদরের মেয়ে আমি বড় হই সকলের ভালোবাসা নিয়ে আমার দু চোখে অনেক স্বপ্ন থাকে আমি পড়ালেখা শিখতে চাই যদি চার দেয়ালের মাঝে কাটে সারা জীবন তাহলে থাকবো শুধু বোঝা হয়ে শিক্ষা আমায় মুক্তি দেবে, মুক্তি দেবে আমিই তো কালকের খুশি আর আশা আমারোতো সাধ আছে, আছে অভিলাষা ঘরে বেঁধে রেখো না, নিয়ে যাও এগিয়ে।
অন্যান্য কার্যক্রম
সংবাদমাধ্যমে শিশু সংক্রান্ত প্রতিবেদন যাতে আরও ভালো হয় সেলক্ষ্যে সাংবাদিকদের মধ্যে সচেতনতা তৈরির লক্ষ্য নিয়ে ২০০৫ সালে মীনা মিডিয়া অ্যাওয়ার্ড চালু করে ইউনিসেফ বাংলাদেশ। ২০১২ সালে ইউনিসেফ একটি সরাসরি রেডিও শো শুরু করে যেখানে মীনা, মিঠু ও রাজুকে উপস্থাপক হিসাবে দেখানো হয়। ২০১৬ সালে ইউনিসেফের ৭০তম প্রতিষ্ঠাবার্ষিকীতে ইউনিসেফ বাংলাদেশ ‘মীনা গেম’ চালু করে।
বাংলাদেশে মীনা
বাংলাদেশ টেলিভিশনে মীনা কার্টুন দেখানোর পাশাপাশি রেডিওতে প্রচারিত হয় মীনার অনুষ্ঠান। ইউনিসেফ ও বিবিসি ওয়ার্ল্ড সার্ভিস প্রথম রেডিওর জন্য মীনা সিরিজ তৈরি করে। ৬৮টি ভ্রাম্যমাণ ফিল্ম ইউনিটের মাধ্যমে মীনা পৌঁছে গেছে দেশের আনাচ-কানাচে। প্রাথমিক বিদ্যালয়, ব্র্যাকসহ বিভিন্ন এনজিওর আনুষ্ঠানিক ও অনানুষ্ঠানিক শিক্ষা প্রকল্পে মীনা কমিক বইগুলো সহায়ক পাঠ উপকরণ হিসেবে ব্যবহূত হয়। ১৯৯৩ থেকে ২০০৪ সাল পর্যন্ত বাংলাদেশ বিমান তাদের ফ্লাইটের অভ্যন্তরীণ বিনোদন কর্মসূচিতে মীনা কার্টুন অন্তর্ভুক্ত করে। প্রতিটি ফ্লাইটে মীনা কার্টুন প্রদর্শিত হতো।
অশোক চৌধুরী
অশোক চৌধুরী  (১৪ জুলাই ১৯৪৩  —  ২০ অক্টোবর  ২০১০) ছিলেন প্রখ্যাত দৃষ্টিহীন অধ্যাপক ও সমাজসেবী। কলকাতার অন্ধ বিদ্যালয়ের অধ্যক্ষ হিসাবে সেখানকার অন্ধ ও ক্ষীণদৃষ্টিসম্পন্ন ছাত্রছাত্রীদের জন্য অসামান্য কাজ করে গেছেন।
জন্ম ও শিক্ষা জীবন
অশোক চৌধুরীর জন্ম ১৯৪৩ খ্রিস্টাব্দের ১৪ জুলাই পশ্চিমবঙ্গের মেদিনীপুরে। পিতা বঙ্কিমচন্দ্র চৌধুরী ছিলেন একজন খ্যাতনামা হোমিওপ্যাথ চিকিৎসক। অশোক ছিলেন মেদিনীপুর কলেজিয়েট স্কুলের মেধাবী ছাত্র। স্কুলে পড়ার সময়ই দশ বৎসর বয়সে বসন্তরোগে আক্রান্ত হয়ে দৃষ্টিশক্তি হারান। কলকাতার প্রখ্যাত চক্ষুবিশেষজ্ঞেরা অনেক চেষ্টা করেও তার অন্ধত্ব দূর করতে পারেন নি। শেষে  ডাক্তার বিধানচন্দ্র রায়ের পরামর্শে তার পিতা তাকে  বেহালার কলকাতা অন্ধ বিদ্যালয়ে ভরতি করে দেন। চোখের দৃষ্টি হারিয়ে প্রথম দিকে হতাশাগ্রস্ত হয়েও মেধাবী অশোক নতুন উৎসাহে পড়াশোনায় মন দেন। ১৯৫৪ খ্রিস্টাব্দে এপ্রিল মাসে মার্কিন অন্ধ-বধির লেখিকা হেলেন কেলার কলকাতায় আসেন এবং কলকাতা অন্ধ বিদ্যালয়ে ছাত্রছাত্রীদের সামনে ভাষণ দেন। দৃষ্টিহীন বালক অশোক হেলেন কেলারকে গার্ড অফ অনার দেওয়ার সময় বিদুষী মহিলার কথায় (যা কিনা পলি টমসন তর্জমা করে তাকে বুঝিয়ে দিলে) অশোক গভীরভাবে আপ্লুত হয়ে পড়েন এবং নিজের মধ্যে আত্মপ্রত্যয় অনুভব করেন। বিদ্যালয়ের পাঠ সফলভাবে সমাপ্ত করে তিনি ঠাকুরপুকুরের বিবেকানন্দ কলজে ইংরাজীতে অনার্স নিয়ে বি.এ. ক্লাশে ভর্তি হন। বিভাগীয় প্রধান আসানচন্দ্র দাসের আনুকৃল্যে এবং সক্রিয় সহযোগিতায় দৃষ্টিহীনতার সববাধা দূর করে অনার্স সহ  স্নাতক হন। পরে  কলকাতা বিশ্ববিদ্যালয় থেকে  স্নাতকোত্তর ডিগ্রি লাভের পর বিবেকানন্দ কলেজেই ইংরাজী ভাষা ও সাহিত্যের অধ্যাপক নিযুক্ত হন। রোটারি ইন্টারন্যাশনাল অশোককে  যুক্তরাষ্ট্রের বোস্টন কলেজে দৃষ্টিহীনদের শিক্ষন সম্পর্কে বিশেষ পাঠ ও প্রশিক্ষণ নিতে অর্থ প্রদান করে এবং যুক্তরাষ্ট্রে যান। ১৯৭৫ খ্রিস্টাব্দে তিনি  আমেরিকার পারকিন্স স্কুল ফর দ্য ব্লাইন্ড থেকে দৃষ্টিহীনদের শিক্ষনের উপর ডিপ্লোমা লাভ করে এবং দেশে ফিরে আসেন।
কর্মজীবন
কলকাতায় ফিরে এসে তিনি সত্তরের দশকে দৃষ্টিহীনদের জন্যই নিজের শিক্ষা প্রতিষ্ঠান কলকাতা অন্ধ বিদ্যালয়ে শিক্ষক হিসাবে যোগ দেন। ১৯৮৩ খ্রিস্টাব্দে টিচার-ইন-চার্জ এবং নব্বইয়ের দশকে অধ্যক্ষের পদে নিযুক্ত হন। অধ্যক্ষ হিসাবে কাজ করার সময় তিনি অন্ধ ও ক্ষীণদৃষ্টিসম্পন্ন ছাত্রছাত্রীদের জন্য তিনটি অসামান্য কাজ করেছেন-
তিনি সরকারের সঙ্গে নিয়মিত যোগাযোগ রেখে তার আরদ্ধ পরিকল্পনার বাস্তবায়নে নিরলস প্রয়াসী ছিলেন।
অবসর গ্রহণের পর তিনি ওয়েবেল মিডিয়া ইলেকট্রনিক্স এর সহায়তায় রবীন্দ্রনাথের গীতাঞ্জলি, শরৎচন্দ্র চট্টোপাধ্যায়,  বিভূতিভূষণের রচনাবলি ব্রেইলে রূপান্তরিত করেন।
সম্মাননা
১৯৮৭ খ্রিস্টাব্দে অশোক চৌধুরী ভারতের তৎকালীন রাষ্ট্রপতি রামাস্বামী ভেঙ্কটরমনের কছ থেকে আদর্শ শিক্ষক -এর পুরস্কার গ্রহণ করেন।
জীবনাবসান
অশোক চৌধুরী আজীবন অন্ধ ও ক্ষীণদৃষ্টিদের কল্যাণের জন্য কাজ করেছেন। মৃত্যুর দিনও ( ২০১০ খ্রিস্টাব্দের ২০ অক্টোবর) তিনি দৃষ্টিহীনদের জন্য অভিধান প্রণয়নের আলোচনার জন্য পশ্চিমবঙ্গ সরকারের তৎকালীন তথ্য প্রযুক্তি মন্ত্রী দেবেশ দাসের কাছে যান। কিন্ত আলোচনা শেষে বাড়ি ফেরার পথে অসুস্থ হয়ে পড়েন এবং আকস্মিক ভাবেই শেষ নিঃশ্বাস ত্যাগ করেন।
তথ্যসূত্র
বিষয়শ্রেণী: বাঙালি সমাজসেবক
১৯ ফেব্রুয়ারি
ছুটি ও অন্যান্য
ভাসিল লেভস্কির স্মৃতিচারণ (বুলগেরিয়া)
পতাকা দিবস (তুর্কমেনিস্তান)
শিবাজী জয়ন্তী (মহারাষ্ট্র, ভারত)
শিক্ষায় স্নাতক
থাম্ব|মার্কিন যুক্তরাষ্ট্র ব্যাচেলর মেজর্স, ২০১৫–২০১৬ শিক্ষায় স্নাতক বা ইংরেজিতে "ব্যাচেলর অফ এডুকেশন" (বি.এড.) একটি পেশাদার স্নাতক উচ্চশিক্ষায়তনিক উপাধি যা ছাত্রছাত্রীদেরকে ভবিষ্যতে বিদ্যালয়ের শিক্ষক হিসাবে কাজের জন্য প্রস্তুত করে তোলে। তবে তানজানিয়া, কেনিয়া এবং অন্যান্য বিভিন্ন দেশে মাঠ পর্যায়ের কাজ এবং গবেষণার মতো অতিরিক্ত কাজ করাও পরিপূর্ণ শিক্ষক হওয়ার জন্য শর্ত বলে বিবেচিত হয়।
যুক্তরাষ্ট্র ও কানাডা
মার্কিন যুক্তরাষ্ট্র এবং কানাডায় এই উপাধিটি যে প্রদেশ বা রাজ্যে বিশ্ববিদ্যালয়টি অবস্থিত, সেই স্থানের প্রয়োজনীয়তার উপর ভিত্তি করে এক থেকে পাঁচ বছর স্থায়ী কোনও পাঠ্যসূচীর মধ্যে সম্পন্ন কোর্সওয়ার্কের জন্য প্রদান করা হয়। কানাডায় বিএড ডিগ্রি শিক্ষকতার সনদের জন্য অবশ্য প্রয়োজন হয়।
বাংলাদেশ
বাংলাদেশে সম্মানসহ শিক্ষায় স্নাতক (ব্যাচেলর অফ এডুকেশন অনার্স) একটি ৪ বছর মেয়াদী পাঠ্যক্রম। ১-৩ বছর মেয়াদী ডিপ্লোমা অনুমোদিত শিক্ষক প্রশিক্ষণ ইনস্টিটিউট বা কলেজগুলির দ্বারা প্রদত্ত শিক্ষার জন্য বা শিক্ষক হিসাবে বা শিক্ষার পাঠ্যক্রম বিশেষজ্ঞ হিসাবে বা সরকারী এবং বে-সরকারী শিক্ষাপ্রতিষ্ঠান বা যেকোন শিক্ষাপ্রতিষ্ঠান যেমন সেভ দ্য চিলড্রেন, ইউনিসেফ, জাতিসংঘের উন্নয়ন কর্মসূচি, বিএফইএস, এসএসইউএফ, এএসএ ইত্যাদি প্রাথমিক ও মাধ্যমিক বিদ্যালয় উভয় স্তরেই শিক্ষকতা পেশার জন্য শিক্ষায় স্নাতক উপাধি বাধ্যতামূলক।
অমল পালেকর
অমল পালেকর (अमोल पालेकर) সত্তরের দশকের একজন বলিউড অভিনেতা ছিলেন।